Brendan Lemieux

Brendan Lemieux (sündinud 15. märtsil 1996 Denveris Colorados) on Ameerika Ühendriikides sündinud Kanada jäähokimängija, kes mängib NHL-i klubis Los Angeles Kings ründajana vasakäärel.

Aastatel 2012–2015 mängis Ontario Hockey League'i klubis Barrie Colts. 2015. aasta detsembris liitus ta samasse liigasse kuuluva Windsor Spitfiresiga, kus mängis kuni hooaja lõpuni.

2014. aastal valis Buffalo Sabres ta NHL-i draftis 31. valikuna. 2015. aasta veebruaris müüdi tema mängijaõigused Winnipeg Jetsile. Hooaja 2015/16 lõpus debüteeris ta American Hockey League'is (AHL) Jetsi tütarklubis Manitoba Moose. NHL-is debüteeris ta 20. oktoobril 2017 mängus Minnesota Wildi vastu. Esimese värava lõi ta liigas sama aasta 30. oktoobril Pittsburgh Penguinsi vastu.

2019. aasta veebruaris kaubeldi Lemieux Winnipeg Jetsist New York Rangersisse."Rangers Acquire 2019 1st Rd Pick, Brendan Lemieux & 2022 Conditional Pick"". nhl.com. 25.2.2019. Vaadatud 3.5.2022 Hooajal 2019–20 tegi Lemieux NHL-is oma seni kõige resultatiivsema hooaja, kui lõi 59 mänguga kuus väravat ja andis 12 väravasöötu. 2019. aasta märtsis kaubeldi ta Los Angeles Kingsi."Lemieux traded to Kings by Rangers for fourth-round pick in 2021 Draft". nhl.com. 29.3.2021. Vaadatud 3.5.2022

Tema isa Claude Lemieux on endine jäähokimängija, kes mängis NHL-is 21 hooaega.

 Viited 

 Välislingid 
 Brendan Lemieux NHL.com lehel
 Brendan Lemieux hockeydb.com lehel

Kategooria:Kanada jäähokimängijad
Kategooria:Winnipeg Jetsi mängijad
Kategooria:New York Rangersi mängijad
Kategooria:Los Angeles Kingsi mängijad
Kategooria:Sündinud 1996